cyanic-selkie/wikianc huggingface dataset:
Λευκή Άκρα
Κατά το 236 π.Χ., ο Καρχηδόνιος στρατηγός Αμίλκας Βάρκας εξεστράτευσε στην Ιβηρική χερσόνησο εναντίον των Ρωμαίων και επανίδρυσε την Λευκή Άκρα ως φοινικικό εμπορείο. Μετά το 201 π.Χ. ο Ρωμαίος ύπατος Πόπλιος Κορνήλιος Σκιπίων κυρίευσε την πόλη, μετονομάζοντάς την σε Lucentum (δηλαδή φωτεινή πόλη, από το ελληνικό Λυκανδός).
Κατά την ρωμαιοκρατία η Λευκή Άκρα πλουτίστηκε με θέατρο, λουτρά, αποχέτευση κ.ο.κ. Έφθασε στο αποκορύφωμά της κατά τον 1ο π.Χ.-1ο αι. μ.Χ., αλλά στους μεταγενέστερους αιώνες (2ο με 3ο αιώνα) έπεσε σε παρακμή. Αιτία υπήρξε ο ανταγωνισμός με την γειτονική και επίσης ελληνική Ελίκη (σημ. Έλτσε (Elche)) που υπερείχε σε ποιότητα ύδατος και σε επικοινωνία δια ξηράς. Αυτό οδήγησε σε ερήμωση της πόλης. Από την ρωμαϊκή κατοχή περιήλθε στους Βησιγότθους (5ος αιώνας) και στην περίοδο 554 -620 μ.Χ. στην βυζαντινή κυριαρχία.
Εξωτερικοί σύνδεσμοι
Κατηγορία:Αρχαίες ελληνικές αποικίες στην Ιβηρική Χερσόνησο Κατηγορία:Ρωμαϊκές πόλεις Κατηγορία:Αρχαίες πόλεις της Ισπανίας
Σόφος Κουλίδης
Ο Σοφοκλής (Σόφος) Κουλίδης (Αιγάλεω, 1939 - 8 Ιουνίου 2018 ) ήταν παλαίμαχος Έλληνας ποδοσφαιριστής του Αιγάλεω Α.Ο., της ΑΕΚ και του Παναιγιαλείου, πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία, όπου αγωνίζονταν στη μεσαία γραμμή, ως ανασταλτικός χαφ και πρώην προπονητής ποδοσφαίρου.
Σαρία Δωδεκανήσου
Γεωγραφία
μικρογραφία|Η παραλία Παλάτια της Σαρίας και στο βάθος το φαράγγι του ποταμού του Έντη. Η Σαρία έχει έκταση 20,4 τ.χλμ. και υψόμετρο 631 μ. (2.067 πόδια). Σύμφωνα με την απογραφή του 2011 στον υφιστάμενο οικισμό στο βόρειο τμήμα της νησίδας (Άργος ή Κάτω Γη), κατοικούν 45 άνθρωποι, εκ των οποίων 22 επιστήμονες που κάνουν έρευνες για τη μεσογειακή φώκια, όπως οι ίδιοι δήλωσαν. Η συντομότερη προσέγγιση στο Άργος γίνεται από την θάλασσα και πιο συγκεκριμένα από την παραλία των Παλατιών μέσω του φαραγγιού του ποταμού του Έντη. Χωρίζεται από την Κάρπαθο με έναν ρηχό και στενό πορθμό, το "Στενό της Σαρίας", πλάτους 100 μέτρων και βάθους 2,5 μέτρων, ο οποίος είναι απαγορευτικός για τη διέλευση σκαφών μεγάλου βυθίσματος. Βορειότερο σημείο του νησιού αποτελεί το ακρωτήριο Παρασπόρι, νοτιότερο το ακρωτήριο Πάνω Ρίβα, ανατολικότερο το Ακρωτήριο Άσπρουας και δυτικότερο η άκρα Ακρωτήρι.
Σόφος Κουλίδης
Αγωνιστική σταδιοδρομία
Ο Κουλίδης ξεκίνησε την καριέρα του σε μικρή ηλικία από τα "τσικό" (δηλαδή την εφηβική ομάδα) του Αιγάλεω Α.Ο. και το 1958 πραγματοποίησε το ντεμπούτο του στη μεγάλη Α΄ Κατηγορία της Ένωσης Αθηνών, όπου συμμετείχαν επίσης ο ΠΑΟ, η ΑΕΚ, ο Απόλλων Αθηνών, ο Πανιώνιος, ο Αστέρας Αθηνών, ο Φωστήρας Ταύρου κ.λ.π. Το 1961 αναδείχτηκε πρωταθλητής Β΄Εθνικής και έπαιξε ακολούθως με το Αιγάλεω στην Α΄Εθνική, το 1961-62. Το καλοκαίρι της ίδιας χρονιάς μεταγγράφηκε στην ΑΕΚ, όπου παρέμεινε για 2 σεζόν. Ακολούθως, έπαιξε με τα χρώματα του Παναιγιαλείου στην Α΄Εθνική για μια ακόμη διετία, συμπληρώνοντας συνολικά 5 χρονιές στο κορυφαίο πρωτάθλημα της χώρας μας, με τη φανέλα τριων διαφορετικών συλλόγων (46 επίσημους αγώνες). Έκλεισε τη σταδιοδρομία του το 1967 στον Παναρκαδικό.
Σαρία Δωδεκανήσου
Ιστορία - Αξιοθέατα
μικρογραφία|Ο αγροτικός οικισμός Άργος, στην Κάτω (γ)ή της Σαρίας. Στα πολύ παλιά χρόνια το νησί αποτελούσε τμήμα της Καρπάθου που χωρίστηκε από αυτήν μέσω της θαλάσσιας διάβρωσης. Στη Σαρία και πιο συγκεκριμένα στη θέση Παλάτια, σύμφωνα με αμφισβητούμενη μαρτυρία του γεωγράφου Στράβωνα, τοποθετείται η ύπαρξη πόλης με το όνομα Nίσυρος. Το νησί είναι διάσπαρτο από αρχαία μνημεία, ερείπια και υπολείμματα αρχαίων οικισμών, ενώ αποτέλεσε και ορμητήριο Σαρακηνών πειρατών. Το αρχαίο όνομά της ήταν Σάρος και τον 5ο αι.π.Χ. ανήκε στην Αθηναϊκή Συμμαχία.
Σόφος Κουλίδης
Προπονητικό έργο
Μετά το πέρας της αγωνιστικής του δράσης, ο Σόφος Κουλίδης ανέλαβε προπονητής αρκετών ομάδων της Β΄ και της Γ΄Εθνικής, με πιο γνωστές τον Άρη Αγίου Κωνσταντίνου (1972-73), τον Ορφέα Αιγάλεω με τον οποίο κατέκτησε την άνοδο στη Β΄Εθνική (1975) μέσω του Ειδικού πρωταθλήματος της Ε.Π.Ο. και τον Εθνικό Αστέρα της Καισαριανής, τον οποίο οδήγησε σε αρκετές επιτυχίες σχεδόν για ολόκληρη τη δεκαετία του '80, έως και τα μέσα του '90, τον Αίαντα Σαλαμίνας κ.α..
Σαρία Δωδεκανήσου
Ιστορία - Αξιοθέατα
Είναι σημαντικός βιότοπος και τόπος αναπαραγωγής για πουλιά και θαλάσσιους οργανισμούς και έχει χαρακτηριστεί "Σημαντική Περιοχή για τα Πουλιά της Ευρώπης", αφού φιλοξενεί αξιόλογο αριθμό σπάνιων αρπακτικών πουλιών, όπως ο Σπιζαετός (Hieraaetus fasciatus), η Αετογερακίνα (Buteo rufinus), και ο Μαυροπετρίτης (Falco eleonorae). Η Σαρία μαζί με την Κάρπαθο και τη γύρω θαλάσσια περιοχή, λόγω της ποικιλίας οικοτόπων που διαθέτουν και των σπάνιων ειδών που φιλοξενούν τόσο σε εθνικό όσο και ευρωπαϊκό επίπεδο, ανήκουν στο Δίκτυο Natura 2000. Κατά τους θερινούς μήνες οι παραλίες του νησιού κατακλύζονται από πολλούς παραθεριστές.
Σόφος Κουλίδης
Πηγές
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
Σαρία Δωδεκανήσου
Διοικητικά
Ως οικισμός αναφέρεται επίσημα μετά την ένωση των Δωδεκανήσων με την Ελλάδα το 1948 στο ΦΕΚ 248Α - 28/09/1948 να προσαρτάται στην τότε κοινότητα Ολύμπου. Αυτοδιοικητικά η νησίδα, σύμφωνα με το Πρόγραμμα Καλλικράτης (Νόμος 3852/2010) και τη μετέπειτα τροποποίησή του με το Πρόγραμμα Κλεισθένης (Νόμος 4555/2018), υπάγεται στη Δημοτική Ενότητα Ολύμπου του Δήμου Καρπάθου.
Σόφος Κουλίδης
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Παναιγιάλειου Κατηγορία:Έλληνες προπονητές ποδοσφαίρου Κ
Σαρία Δωδεκανήσου
Εξωτερικοί σύνδεσμοι
Κατηγορία:Δωδεκάνησα Κατηγορία:Γεωγραφία της Καρπάθου Κατηγορία:Όλυμπος Καρπάθου
Δημήτρης Καλαμάρας
right|thumb|200px|Ανδριάντας του Αγγελή Γάτσου στην [[Αριδαία, Πέλλας. Έργο του Δ.Καλαμάρα]] Ο Δημήτρης Καλαμάρας (30 Ιουλίου 1924 - 1 Ιουλίου 1997) ήταν Έλληνας γλύπτης.
Γεννήθηκε στη Φλώρινα το 1924 και πέθανε στην Αθήνα το 1997.
Σπουδές
Σπούδασε στη Σχολή Καλών Τεχνών ζωγραφική (1946-1947) με τους Δημήτριο Μπισκίνη, Επαμεινώνδα Θωμόπουλο και Ουμβέρτο Αργυρό και γλυπτική (1947-1954) με τον Μιχάλη Τόμπρο.
Συνέχισε στις Ακαδημίες Καλών Τεχνών της Φλωρεντίας (1954-1957) και της Ρώμης (1958-1961), όπου είχε δασκάλους τους Περίκλε Φατζίνι και Βενάντζο Κροτσέτι αντίστοιχα. Κατά την παραμονή του στην Ιταλία, συνδέθηκε με σημαντικούς καλλιτέχνες, όπως τον Τζάκομο Μαντζού, τον Μαρίνο Μαρίνι, τον Τζόρτζιο ντε Κίρικο, τον Τζόρτζιο Μοράντι και τον Χένρι Μουρ. Πραγματοποίησε ταξίδια σε διάφορες ευρωπαϊκές πόλεις και μελέτησε μουσεία.
Το 1958 εγκατέστησε το πρώτο εργαστήριο χαλκοχυτικής στη Σχολή Καλών Τεχνών, ενώ από το 1969 ως το 1985 υπήρξε καθηγητής στην έδρα της γλυπτικής, εισάγοντας και τη συστηματική διδασκαλία θεωρητικών κειμένων.left|thumb|300px| “Ο Θνήσκων Πολεμιστής” του Δ. Καλαμάρα στον σταθμό ΕΘΝΙΚΗ ΑΜΥΝΑΠαρουσίασε το έργο του σε ατομικές εκθέσεις, καθώς και σε αναδρομική που οργανώθηκε το 1995 από την Εθνική Πινακοθήκη. Έλαβε επίσης μέρος σε ομαδικές, μεταξύ των οποίων Πανελλήνιες, η Μπιενάλε της Αλεξάνδρειας του 1961, όπου κέρδισε το Χρυσό Μετάλλιο, και η Μπιενάλε του Σάο Πάολο το 1979.
Θαυμαστής της τέχνης της Αναγέννησης και έχοντας πάντα ως αφετηρία την ανθρώπινη μορφή, ο Δημήτρης Καλαμάρας δημιούργησε τα πρώτα του έργα παραμένοντας πιστός στην ορατή πραγματικότητα. Το διάστημα 1954-1965 στις συνθέσεις του κυριαρχούν τα εξπρεσιονιστικά στοιχεία, ενώ μετά το 1965 τα έργα του αποκτούν δομικό χαρακτήρα και χτίζονται με γεωμετρικούς όγκους, αποτέλεσμα εξαντλητικής μελέτης και λεπτομερών μετρήσεων που οφείλονται στην πίστη του στην τάξη, την αρμονία, τη συμμετρία και σε ό,τι ήταν βασισμένο στο νόμο του αριθμού.
Βιβλιογραφία
Κατηγορία:Έλληνες γλύπτες
Σεβροταίν
Το Σεβροταίν (γαλλικά: Chevrotaine) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Αλέξανδρος Μπαλτατζής
Ο Αλέξανδρος Μπαλτατζής (1904 - 29 Ιουλίου 1987) ήταν Έλληνας πολιτικός, ένας από τους βασικότερους αναμορφωτές του αγροτικού κινήματος στη σύγχρονη Ελλάδα.
Τα πρώτα χρόνια
Γεννήθηκε στην Κουταΐδα (σημερινό Κουτάισι) του Καυκάσου το 1904. Ήταν γόνος σπουδαίας οικογένειας του Πόντου με ρίζες από την Τραπεζούντα και την Αργυρούπολη. Παππούς του ήταν ο Ευστάθιος Μπαλτατζής, αρχιμεταλλουργός, και πατέρας του ο Θεόδωρος Μπαλτατζής, που μετά το πέρας των εγκυκλίων σπουδών του στο Γυμνάσιο Αργυρούπολης μετανάστευσε στο Σοχούμι της Γεωργίας, όπου εκεί διακρίθηκε ως σπουδαίος εργολάβος και εκλέχθηκε πρόεδρος της κοινότητας της ελληνικής παροικίας. Από τα μεγάλα δε έργα που κατασκεύασε στην Τυφλίδα, μεταξύ των οποίων και τη σιδηροδρομική γραμμή Τουαψέ - Μπατούμι, απέκτησε πολλά πλούτη, αγοράζοντας το μεγάλο ξενοδοχείο της πόλης "Σαν Ρέμο".
Ξεριζωμοί
Ο Αλέξανδρος Μπαλτατζής έζησε τα παιδικά του χρόνια στο Σοχούμι, όπου έλαβε γυμνασιακή μόρφωση. Μετά όμως τη Ρωσική Επανάσταση του 1917 και τα γεγονότα που επακολούθησαν μετά την Εκστρατεία της Κριμαίας ακολούθησε τους γονείς του, που αναγκάστηκαν το 1920 να καταφύγουν αρχικά στην Κωνσταντινούπολη και στη συνέχεια στην πόλη Μακρά Γέφυρα της τότε απελευθερωμένης Θράκης. Μετά όμως το 1922 εγκαταστάθηκε πλέον οριστικά στο Νεοχώρι, στη περιοχή της Σταυρούπολης Ξάνθης. Σε ηλικία τότε 18 ετών κατέβηκε στην Αθήνα για νομικές σπουδές στο Πανεπιστήμιο Αθηνών. Γρήγορα όμως ευαισθητοποιείται με τις πολιτικές ιδέες του Αλέξανδρου Παπαναστασίου ιδίως στο αγροτικό ζήτημα, και εντάσσεται στη νεολαία του κόμματός του, της τότε Δημοκρατικής Ένωσης, που ιδρύθηκε τον Ιανουάριο του 1923, μετονομασθείσα το Σεπτέμβριο του 1926 σε Αγροτικόν Εργατικόν Κόμμα.
Συνεταιριστική δράση
Οργανωτικός συνεταιριστής, άρχισε από νωρίς ν΄ ασχολείται με την ανάπτυξη αγροτικών συνεταιρισμών στη Θράκη. Ήδη το 1928 εκλέγεται πρόεδρος όλων των θρακικών συνεταιρισμών, και στη συνέχεια επιδιώκει τη δημιουργία ενός πανελλήνιου αγροτικού συνεταιρισμού. Έτσι το 1935 δημιουργείται η ΠΑ.Σ.Ε.ΓΕ.Σ. (Πανελλήνια Συνομοσπονδία Ενώσεων Γεωργικών Συνεταιρισμών), της οποίας αναλαμβάνει πρώτος πρόεδρος. Το 1950 με δική του πρωτοβουλία προχωρά στην ίδρυση πολιτικού κόμματος με την επωνυμία Συναγερμός Αγροτών και Εργαζομένων, με το οποίο έλαβε μέρος στις εκλογές του ίδιου έτους. Στις εκλογές του 1951 κέρδισε μία έδρα ενώ στις εκλογές του επόμενου έτους δεν έλαβε καμία. Παρά την αποτυχία αυτή συνέχισε την ανάπτυξη του αγροτικού συνδικαλισμού ιδρύοντας πολλούς και σπουδαίους αγροτικούς συνεταιρισμούς, κυρίως στην περιοχή της Μακεδονίας.
Πολιτική δράση
Στην πολιτική σκηνή επανήλθε έντονα με το νέο κόμμα που ίδρυσε το 1956 με την επωνυμία Κόμμα Αγροτών και Εργαζομένων, λαμβάνοντας μέρος στις εκλογές του ίδιου έτους, όπου κέρδισε 7 έδρες. Το 1958 συμμετέχοντας στο συνασπισμό Προοδευτική Αγροτική Δημοκρατική Ένωσις κερδίζει 6 έδρες. Το 1961 πρωτοστατεί στη δημιουργία της Ενώσεως Κέντρου στην οποία και απορροφήθηκε το κόμμα του. Το 1964 διορίστηκε υπουργός Γεωργίας.
Μετά τη Μεταπολίτευση συνεργάστηκε αρχικά με την Ένωση Δημοκρατικού Κέντρου, όπου μετά την επερχόμενη κρίση το 1977 επανίδρυσε το Κόμμα Αγροτών και Εργαζομένων. Τέλος το 1985 συνεργάστηκε με τη ΝΔ υπό την οποία και επανεξελέγη βουλευτής Ξάνθης.
Ο Αλέξανδρος Μπαλτατζής πέθανε στην Αθήνα στις 29 Ιουλίου του 1987. Προς τιμή του φέρεται σήμερα ομώνυμο πρόγραμμα του Υπουργείου Αγροτικής Ανάπτυξης που αφορά επιλογή αγροτικών έργων υποδομής προς χρηματοδότησή τους.
Πηγές
Κατηγορία:Βουλευτές Ξάνθης Κατηγορία:Έλληνες υπουργοί Γεωργίας Κατηγορία:Βουλευτές εκλεγμένοι με την Προοδευτική Αγροτική Δημοκρατική Ένωση
Γκαουχάτι
Το Γκαουχάτι (ασσαμέζικα: গুৱাহাটী Γκουγιαχάτι - γνωστή ως Πραγκτζιοτισπούρα στα αρχαία Ασσαμέζικα, Γκαουχάτι στην αποικιακή εποχή) είναι η μεγαλύτερη πόλη στη Ινδική πολιτεία του Άσαμ και επίσης η μεγαλύτερη αστική περιοχή στη Βορειοανατολική Ινδία. Είναι σημαντική ποτάμια πόλη και μία από τις ταχύτερα αναπτυσσόμενες πόλεις στην Ινδία, Το Γκαουχάτι βρίσκεται στη νότια όχθη του Βραχμαπούτρα.
Οι αρχαίες πόλεις Πραγκτζιοτισπούρα και Νταρτζάγια (Βόρειο Γκαουχάτι) ήταν οι πρωτεύουσες της αρχαίας Καμαρούπα. Η πόλη φιλοξενεί πολλούς αρχαίους ναούς Ινδουιστών, δίνοντάς της το όνομα "Πόλη των Ναών". Η Ντισπούρ, πρωτεύουσα του Άσαμ, βρίσκεται πλησίον του Γκαουχάτι και είναι η έδρα της Κυβέρνησης του Άσαμ.
Το Γκαουχάτι βρίσκεται ανάμεσα στις όχθες του Ποταμού Βραχμαπούτρα και στους πρόποδες του οροπεδίου Σιλόνγκ. Δυτικά βρίσκεται Διεθνές Αεροδρόμιο Λοκπρίγια Γκοπινάθ Μπορντολόι, ενώ ανατολικά βρίσκεται η πόλη Ναρένγκι. Σταδιακά το Βόρειο Γκαουχάτι στην βόρεια όχθη του Βραχμαπούτρα επεκτείνεται. Το διάσημο Μαντάν Καμντέβ βρίσκεται 30 χιλιόμετρα από το Γκαουχάτι. Η Δημοτική Επιχείρηση του Γκαουχάτι ασχολείται με την τοπική αυτοδιοίκηση της πόλης, διαχειρίζοντας μια περιοχή 328 τ.χλμ., ενώ η Μητροπολιτική Αρχή Ανάπτυξης του Γκαουχάτι είναι το σώμα σχεδιασμού και ανάπτυξης για τη Μητροπολιτική Περιοχή του Μεγαλύτερου Γκαουχάτι. Το Γκαουχάτι είναι η μεγαλύτερη πόλη στη Βορειοανατολική Ινδία.
Η περιοχή του Γκαουχάτι φιλοξενεί διάφορα άγρια ζώα, συμπεριλαμβανομένων σπάνιων ζώων όπως ελέφαντες της Ασίας, πύθωνες, τίγρεις, ρινόκερους, γκαούρ, είδη πρωτευόντων και πουλιά υπό εξαφάνιση.
Στην απογραφή του 2011, το Γκαουχάτι είχε πληθυσμό 957.352 κατοίκων, ενώ το πολεοδομικό συγκρότημα της πόλης είχε πληθυσμό 962.334 κατοίκων. Επίσημη γλώσσα είναι τα ασσαμικά.
Παραπομπές
<references group="" responsive="0">
Εξωτερικοί σύνδεσμοι
Κατηγορία:Πόλεις της Ινδίας Κατηγορία:Άσαμ
Φραγκίσκος Ακίδας
Ο Φραγκίσκος Ακίδας ήταν Έλληνας λόγιος του 17ου αιώνα.
Βιογραφία
Ήταν από τη Ρόδο. Πήγε με υποτροφία του δούκα της Σαβοΐας Καρόλου Εμμανουήλ Α' να σπουδάσει.
Συγγράμματα
Υπέβαλε στον δούκα της Σαβοΐας υπόμνημα περί της καταστάσεως της νήσου Κύπρου, το οποίο δημοσιεύτηκε.
Πηγές
Κατηγορία:Έλληνες λόγιοι του 17ου αιώνα
Ομότιμη αναθεώρηση
thumb|upright=1.2|Κριτής του Αμερικανικού Εθνικού Ινστιτούτου Υγιείας αξιολογεί πρόταση χρηματοδότησης Ομότιμη αναθεώρηση ή επίσης αξιολόγηση από κριτές και αναθεώρηση από ομότιμους (peer review) είναι η αξιολόγηση του έργου από έναν ή περισσότερους ανθρώπους με παρόμοια αρμοδιότητα με εκείνους που παράγουν κάποιο έργο (peers). Αποτελεί μορφή αυτορρύθμισης από καταρτισμένα μέλη ενός επαγγέλματος ή επιστήμης στο αντίστοιχο πεδίο. Οι μέθοδοι αξιολόγησης από ομότιμους κριτές χρησιμοποιούνται για τη διατήρηση των προτύπων ποιότητας, τη βελτίωση των επιδόσεων και της παροχή αξιοπιστίας. Στον ακαδημαϊκό χώρο η αξιολόγησης από ομοτίμους χρησιμοποιείται συχνά για να διαπιστωθεί η καταλληλότητα μιας επιστημονικής δημοσίευσης.
Η αναθεώρηση παίζει ιδιαίτερο ρόλο στην επιστημονική δημοσίευση. Η αξιολόγηση από ομοτίμους αφενός επικυρώνει την έρευνα και αφετέρου διαμορφώνει τη μέθοδο με την οποία μπορεί να αξιολογηθεί ένα έργο στο πλαίσιο ερευνητικών κοινοτήτων. Παρά τις κατά καιρούς επικρίσεις, η αξιολόγηση από ομότιμους εξακολουθεί να είναι η μόνη ευρέως αποδεκτή μέθοδος για την επικύρωση της έρευνας. Η χρήση ομότιμων αναθεωρητών (peer reviewers) θεωρείται απαραίτητη από επιστημονικά περιοδικά για να διαφυλάξουν το επιστημονικό τους επίπεδο. Στην πράξη, το συμβούλιο διοίκησης του περιοδικού επιλέγει αναθεωρητές που έχουν ήδη επιστημονική δραστηριότητα στην κρινόμενη δημοσίευση και οι οποίοι υποβάλουν ανώνυμα μέσω του περιοδικού τις παρατηρήσεις και ερωτήσεις του στον / στους συντάκτες της δημοσίευσης, ώστε τελικά να καταλήξουν σε απόφαση δημοσίευσης ή μη της εν λόγω εργασίας.
Ως εκπαιδευτική διαδικασία η ομότιμη αναθεώρηση περιλαμβάνει την αναθεώρηση κειμένων φοιτητών από ομότιμους με στόχο την εκδυνάμωση της κριτικής σκέψης και της δυνατότητας σύνθεσης πληροφοριών γύρω από ένα θέμα, όπως και της αξιολόγησης επιστημονικών κειμένων.
Περαιτέρω ανάγνωση
Κατηγορία:Ομότιμη αναθεώρηση
Πο Λατ
Εξωτερικοί σύνδεσμοι
Κατηγορία:Βιρμανοί συγγραφείς
Κώστας Κουμανούδης
Ο Κώστας Κουμανούδης ήταν Ελληνικής καταγωγής Σέρβος πολιτικός. Αρχικά πολιτευόταν με το Δημοκρατικό κόμμα κι έπειτα με το Αγροτικό κόμμα, προάγγελο του Γιουγκοσλαβικού εθνικού κόμματος.
Από το 1921-1922 ο Κουμανούδης ήταν υπουργός Οικονομικών του Βασιλείου των Σέρβων, Κροατών και Σλοβένων και υπουργός Εσωτερικών για μικρό χρονικό διάστημα το 1922. Διετέλεσε Δήμαρχος του Βελιγραδίου την περίοδο 1926-1929, ήταν μάλιστα ο τελευταίος αιρετός δήμαρχος εφόσον οι επόμενοι διορίζονταν. Κατά την δημαρχία του βελτίωσε τις δημόσιες μεταφορές και την οδική ασφάλεια των πολιτών, μεγάλο πρόβλημα στις πόλεις της εποχής, κι αγωνίστηκε για την βελτίωση της ζωής των δημοτών του.
Το 1941 ο Κουμανούδης συμμετείχε στην αναγνώριση της κατοχικής κυβέρνησης και μετά το τέλος του Β΄ Παγκοσμίου Πολέμου φυλακίστηκε για ένα χρόνο.
Εξωτερικοί σύνδεσμοι
Κατηγορία:Δήμαρχοι Βελιγραδίου Κατηγορία:Υπουργοί εσωτερικών της Γιουγκοσλαβίας Κατηγορία:Υπουργοί οικονομικών της Γιουγκοσλαβίας Κατηγορία:Σέρβοι ελληνικής καταγωγής
Αγιούμι Χαμασάκι
Η Αγιούμι Χαμασάκι (浜崎あゆみ ή 浜崎歩, Hamasaki Ayumi, Φουκουόκα, 2 Οκτωβρίου 1978) είναι πολυβραβευμένη Γιαπωνέζα τραγουδίστρια και συνθέτης της J-pop μουσικής.
Σταδιοδρομία
Γνωστή απλά σαν "Αγιού" (Ayu), η Αγιούμι είναι μια από τις πιο δημοφιλείς και εμπορικές τραγουδίστριες στην πατρίδα της όπου και αποκαλείται Αυτοκράτειρα της J-pop.
Πανελλήνιο πρωτάθλημα ποδοσφαίρου ανδρών 1911-1912
Χρονικό
Στο πρωτάθλημα του φθινοπώρου 1911 που προκήρυξε ο ΣΕΓΑΣ δήλωσαν συμμετοχή μόνο δύο σύλλογοι: ο Πειραϊκός Σύνδεσμος και ο Πανελλήνιος Ποδοσφαιρικός Όμιλος (Π.Π.Ο.), τον οποίο είχε ιδρύσει ο Γιώργος Καλαφάτης την προηγούμενη χρονιά αποχωρώντας από τον "Ποδοσφαιρικό Όμιλο Αθηνών"' (Π.Ο.Α.), ο οποίος επίσης ήταν δικό του δημιούργημα, όταν το 1908 είχε φύγει από τον Πανελλήνιο Γ.Σ. Από τον Π.Π.Ο προέκυψε λίγα χρόνια αργότερα ο Παναθηναϊκός Α.Ο. Στους αγώνες δεν συμμετείχε το Π.Σ. Γουδί, το οποίο φαίνεται πως διήγε περίοδο κρίσης μετά την αποχώρηση πολλών αρχικών παικτών.
Αγιούμι Χαμασάκι
Σταδιοδρομία
Γεννήθηκε και μεγάλωσε στην Φουκουόκα με τη μητέρα και τη γιαγιά της. Ο πατέρας της, την εγκατέλειψε σε μικρή ηλικία. Μετακόμισε στο Τόκιο στην ηλικία των 14 ετών προκειμένου να επιδιώξει μια καριέρα στο χώρο του θεάματος. Αρχικά, για ένα μικρό διάστημα, δούλευε ως μοντέλο, αφού το πρακτορείο την έκρινε κοντή για μοντέλο και την μετέφερε σε μουσικό πρακτορείο, το Sun Music. Η Αγιούμι κυκλοφόρησε το πρώτο της άλμπουμ από την εταιρία Nippon Columbia, το Nothing from Nothing. Το άλμπουμ δεν πήγε καλά και το πρακτορείο την εγκατέλειψε. Όσο ήταν στο πρακτορείο, της παρέχοταν στέγαση, έτσι τώρα δεν είχε κανένα μέρος να μείνει. Η μητέρα της μετακόμισε κι εκείνη στο Τόκιο και η Αγιούμι έμεινε μαζί της. Περνούσε το χρόνο της κάνοντας βόλτες στη Σιμπούγια και χορεύοντας στο Velfare. Εκεί γνώρισε το μελλοντικό της παραγωγό, Μαξ Ματσούρα, ο οποίος όταν την άκουσε να τραγουδάει καραόκε, της πρότεινε συμβόλαιο στην δισκογραφική εταιρία του, Avex. Η Αγιούμι αρνήθηκε επειδή υποψιαζόταν τον Ματσούρα. Μετά από ένα χρόνο κατάφερε να την πείσει και η Αγιούμι γράφτηκε στην Avex.
Πανελλήνιο πρωτάθλημα ποδοσφαίρου ανδρών 1911-1912
Αποτελέσματα
Ο πρωταθλητής αναδείχτηκε έπειτα από μια σειρά αγώνων ανάμεσα στους δύο συλλόγους. Ένα δημοσίευμα στον τύπο αναγγέλει για την Κυριακή 13 Νοεμβρίου τον εναρκτήριο αγώνα μεταξύ Πειραϊκού Συνδέσμου και Πανελληνίου Ποδοσφαιρικού Ομίλου στο Ποδηλατοδρόμιο στο Νέο Φάληρο:
Αγιούμι Χαμασάκι
Σταδιοδρομία
Από το ντεμπούτο της το 1998 με το single Poker Face μέχρι και σήμερα έχει πουλήσει πάνω από 50 εκατομμύρια δίσκους μόνο στην Ιαπωνία. Έχοντας κυκλοφορήσει οκτώ άλμπουμ, ένα μίνι-άλμπουμ, τέσσερις συλλογές και 47 singles κατέχει την πρώτη θέση στις πωλήσεις για σόλο και γυναίκα καλλιτέχνη στην ιστορία της Ιαπωνίας. Με την κυκλοφορία του 40ου της single, Blue Bird, η Αγιούμι έγινε η πρώτη γυναίκα καλλιτέχνης στην Ιαπωνία που ξεπέρασε το φράγμα των 20 εκατομμυρίων πωλήσεων σε singles. Το 2006 με την κυκλοφορία του 39ου single της, Startin' / Born to be..., γίνεται η τραγουδίστρια με τα πιο πολλά νούμερο ένα τραγούδια στα Ιαπωνικά charts.
Μέχρι σήμερα (2008) η Αγιούμι έχει 29 singles στο νούμερο 1, και 39 στο τοπ-τεν. Έχει 17 συνεχόμενα νούμερο 1 singles, ενώ είναι η πρώτη καλλιτέχνης της Ιαπωνίας (ανεξαρτήτως φύλου) που και τα 8 άλμπουμ της έχουν καταλάβει τη νούμερο 1 θέση στους καταλόγους πωλήσεων.
Πανελλήνιο πρωτάθλημα ποδοσφαίρου ανδρών 1911-1912
Αποτελέσματα
Είναι γνωστά τα αποτελέσματα τριών αγώνων (πιθανότατα: α΄ αγώνας, ρεβάνς και τελικός):
Αγιούμι Χαμασάκι
Περιοδείες
thumb|right| Η Χαμασάκι σε συναυλία της το 2008. Συχνά σε συναυλίες της χρησιμοποιούνται φαντασμαγορικά εφέ και σκηνικά όπως για παράδειγμα το πειρατικό καράβι
Εξωτερικοί σύνδεσμοι
Κατηγορία:Ιάπωνες τραγουδιστές Κατηγορία:Νικητές World Music Awards
Πανελλήνιο πρωτάθλημα ποδοσφαίρου ανδρών 1911-1912
Η ομάδα του Πανελληνίου Ποδοσφαιρικού Ομίλου
right|thumb|250px|Οι αθλητές του ΠΠΟ το 1911 right|thumb|250px|Οι αθλητές του ΠΠΟ το 1912 Την ομάδα του ΠΠΟ συγκροτούσαν:
Αναφορές
Κατηγορία:Εγχώρια ποδοσφαιρικά πρωταθλήματα 1911-1912 Κατηγορία:Πανελλήνιο πρωτάθλημα ποδοσφαίρου
Βουλευτήριο αρχαίας Ολυμπίας
Το Βουλευτήριο ήταν κτίσμα εντός του αρχαιολογικού χώρου της αρχαίας Ολυμπίας. Ήταν χώρος συνέλευσης της βουλής των Ηλείων.
Περιγραφή και ιστορικά στοιχεία
εναλλ.=|μικρογραφία|368x368εσ|Το Βουλευτήριο στην αρχαία Ολυμπία Το Βουλευτήριο βρισκόταν μέσα στον ιερό περίβολο της Άλτεως, νότια από το ναό του Διός. Πρόκειται για δύο αψιδωτά κτίρια στη δυτική του πλευρά που συνδέονται με ένα τετράγωνο κτίσμα και μια ιωνική στοά στην ανατολική πλευρά (βλ. ). Η κατασκευή του ξεκίνησε τον 6ο αιώνα π.Χ. και ολοκληρώθηκε τον 4ο αιώνα π.Χ. Ωστόσο, αλλαγές και προσθήκες έγιναν και κατά τα ρωμαϊκά χρόνια. Είναι ένα από τα αρχαιότερα και σημαντικότερα κτίσματα του ιερού της Ολυμπίας και είχε άμεση σχέση με τη διεξαγωγή των Ολυμπιακών Αγώνων.
Το Βουλευτήριο ήταν η έδρα της βουλής των Ηλείων, τα μέλη της οποίας είχαν την ευθύνη για τη διοργάνωση των αγώνων, πιθανότατα και των Ελλανοδικών, των κριτών των αγώνων. Σε αυτό τον χώρο πραγματοποιούνταν και φυλλάσοντο οι καταγραφές των συμμετεχόντων στους αγώνες, οι κληρώσεις των αγωνισμάτων και οι επίσημες ανακοινώσεις με τα ονόματα των συμμετεχόντων και το πρόγραμμα των αγώνων. Εκεί επίσης, εκδικάζονταν τα παραπτώματα και οι ενστάσεις των αθλητών και αποφασίζονταν οι ποινές. Στον ίδιο χώρο βρισκόταν ο βωμός και το άγαλμα του Ορκίου Διός, στον οποίο ορκίζονταν οι αθλητές πριν από την έναρξη των αγώνων.
Σύμφωνα με τον Παυσανία
Στις μέρες μας, από το μνημείο σώζονται μόνο τα θεμέλια. Έχουν πραγματοποιηθεί αναστηλωτικές εργασίες μικρής έκτασης και έχουν γίνει δενδροφυτεύσεις γύρω από το μνημείο αλλά και στο χώρο ανάμεσα στις δύο αψιδωτές κατασκευές.
Δείτε επίσης
Κατηγορία:Αρχαία Ολυμπία
Σαντέ
Οι Σαντέ ("Sade") είναι ένα βρετανικό συγκρότημα smooth jazz μουσικής που σχηματίστηκε το 1982. Το όνομα του συγκροτήματος προέρχεται από το όνομα της βασικής τραγουδίστριας, Sade Adu. Η μουσική τους χαρακτηρίζεται από τη χρήση R&B, soul, pop, jazz και soft rock ήχων.
Το πρώτο τους άλμπουμ Diamond Life, κυκλοφόρησε το 1984, φτάνοντας στην 2η θέση των πωλήσεων στο βρετανικό chart και πουλώντας πάνω από 1,2 εκατομμύρια αντίτυπα στο Ηνωμένο Βασίλειο, κερδίζοντας ένα Brit Award για το καλύτερο βρετανικό άλμπουμ το 1985. Το άλμπουμ είχε παγκόσμια επιτυχία στην συνέχεια, φτάνοντας στην πρώτη θέση σε πωλήσεις σε αρκετές χώρες και στο top 10 της Αμερικής, όπου έγινε 4 φορές πλατινένιο με πωλήσεις πάνω από 4 εκατομμύρια αντίτυπα. Στα τέλη του 1985, κυκλοφόρησαν το δεύτερο άλμπουμ τους με τίτλο Promise, το οποίο έφτασε στην πρώτη θέση σε Αγγλία και ΗΠΑ. Επικυρώθηκε ως δύο φορές πλατινένιο στην Αγγλία και 4 φορές πλατινένιο στις ΗΠΑ. Το 1986, κέρδισαν το βραβείο Grammy για το καλύτερο πρωτοεμφανιζόμενο συγκρότημα. Το έκτο τους άλμπουμ, Soldier of Love, κυκλοφόρησε παγκοσμίως στις 8 Φεβρουαρίου 2010, έφτασε στη #4 θέση στην Αγγλία και #1 στις ΗΠΑ. Το 2011, κέρδισαν το τέταρτό τους βραβείο Grammy.
Οι επικυρωμένες πωλήσεις των Sade στις ΗΠΑ μέχρι τώρα είναι 23,5 εκατομμύρια αντίτυπα, σύμφωνα με την RIAA. Συνολικά έχουν πουλήσει παγκοσμίως πάνω από 75 εκατομμύρια αντίτυπα.
Ελισάβετ της Σερβίας
Η Ελισάβετ, σερβ. Јелисаветa (άκμασε 1270 - απεβ. 1331) από τον Οίκο των Νεμάνιτς ήταν πριγκίπισσα της Σερβίας και με τον γάμο της έγινε σύζυγος του μπάνου της Βοσνίας.
Βιογραφία
Παντρεύτηκε τον Στέφανο Α΄ Κοτρομάν, μπάνο της Βοσνίας. Ο Δραγούτιν ήλεγχε ήδη δύο μπανάτα στη Βοσνία, την Ουσόρα και το Σόλι, έτσι ο Στέφανος Α΄ έπεσε αμέσως στην επιρροή του: πολλές πράξεις του ήταν εντολή του Δραγούτιν. Ο γάμος ήταν για πολιτικούς λόγους και τον κανόνισε ο Πριγιέζντα Β΄ μπάνος της Βοσνίας, που είχε προσπαθήσει να σφυρηλατήσει μία συμμαχία με τον Δραγούτιν.
Έπειτα από το τέλος του συζύγου της το 1314, η Ελισάβετ έγινε αντιβασίλισσα για ένα σύντομο διάστημα για τον μεγαλύτερο γιο της Στέφανο Β΄. Σύμφωνα με μία πηγή του 1601, άγνωστης αξιοπιστίας, η Ελισάβετ διέφυγε στη Δημοκρατία της Ραγούσας και απεβίωσε εκεί 61 ετών. Πριν το 1316 είχε αποβιώσει ο αδελφός της Ουρόσικ ως μοναχός και το 1325 ο αδελφός της Στέφαν Βλάντισλαβ Β΄ άτεκνος. Τότε ο εγγονός της Τβρκο διεκδίκησε τον θρόνο της Σερβίας, όμως τον Δραγούτιν είχε διαδεχθεί ο αδελφός του Στέφανος Ούρος Β΄ και ο γιος αυτού Στέφανος Ούρος Γ΄.
Οικογένεια
Παντρεύτηκε μετά το 1283 τον Στέφανο Α΄ Κοτρομάν μπάνο της Βοσνίας και είχε τέκνα:
Πηγές
Κατηγορία:Δυναστεία των Νέμανιτς
Ασυμβίβαστη Γενιά
Ασυμβίβαστη Γενιά (αγγλικά: Dangerous Minds) είναι αμερικανική βιογραφική, δραματική ταινία παραγωγής 1995. Τη σκηνοθεσία ανέλαβε ο Τζον Ν. Σμιθ και την παραγωγή οι Ντον Σίμπσον και Τζέρι Μπρουκχάιμερ. Το σενάριο έγραψε ο Ρόναλντ Μπας και είναι βασισμένο στην αυτοβιογραφία My Posse Don't Do Homework της πρώην πεζοναύτη ΛουΑν Τζόνσον, η οποία δέχτηκε μια θέση διδασκαλίας στο Λύκειο Κάρλμοντ στο Μπέλμοντ της Καλιφόρνια το 1989, όπου οι περισσότεροι μαθητές της ήταν Αφροαμερικανοί και λατινοαμερικανικής καταγωγής. Πρωταγωνιστεί η Μισέλ Φάιφερ.
Οι παραγωγοί Σίμπσον και Μπρουκχάιμερ προσέγγισαν την Τζόνσον ώστε να αποκτήσουν τα δικαιώματα του βιβλίου της. Διστακτική στην αρχή, η Τζόνσον πούλησε τελικά τα δικαιώματα και παρέμεινε ως τεχνικός σύμβουλος στην ταινία, χωρίς καμία ανάμειξη στη συγγραφή του σεναρίου. Ο Μπας ανέλαβε να γράψει το σενάριο και η Φάιφερ να πρωταγωνιστήσει. Ο Σμιθ επιλέχτηκε από τον ίδιο του Μπρουκχάιμερ να σκηνοθετήσει την ταινία, παίρνοντας την απόφαση να αλλάξει δραστικά το σενάριο με διαλόγους, γεγονότα και χαρακτήρες να αλλάζουν ή να μην έχουν καμία σχέση με το βιβλίο. Τα γυρίσματα ξεκίνησαν στις 28 Φεβρουαρίου 1994 και ολοκληρώθηκαν στις 10 Μαΐου 1994. Αποτελεί την τελευταία ταινία του Ντον Σίμπσον, που κυκλοφόρησε ενώ ήταν εν ζωή, καθώς ο παραγωγός απεβίωσε το 1996.
Πλοκή
Η ΛουΑν Τζόνσον, μια συνταξιοδοτημένη πεζοναύτης, κάνει αίτηση για μια θέση διδασκαλίας στο Λύκειο Κάρλμοντ στην Καλιφόρνια και μένει έκπληκτη όταν της προσφέρεται η θέση. Την επόμενη μέρα ξεκινά το πρώτο της μάθημα, ωστόσο βρίσκει τον εαυτό της αντιμέτωπη με μια τάξη σκληρών, αγέλαστων εφήβων, όλοι τους από κατώτερες κοινωνικές τάξεις και μειονεκτικό περιβάλλον, με τους περισσότερους να είναι μέλη συμμοριών που σχετίζονται και με εμπόριο ναρκωτικών, οι οποίοι αρνούνται κατηγορηματικά να συνεργαστούν με τη νέα τους καθηγήτρια. Της δίνουν το παρατσούκλι "λευκό ψωμί" εξαιτίας της εμφάνισής της και της εμφανούς έλλειψης εξουσίας που έχει. Την επόμενη μέρα η ΛουΑν επιστρέφει στην τάξη φορώντας δερμάτινο μπουφάν και τους διδάσκει καράτε. Οι μαθητές δείχνουν κάποιο ενδιαφέρον σε τέτοιου είδους δραστηριότητες αλλά επιστρέφουν στην αρχική τους στάση όταν η ΛουΑν προσπαθεί να τους διδάξει το πρόγραμμα σπουδών.
Απελπισμένη να έρθει κοντά στους μαθητές της, η ΛουΑν επινοεί ασκήσεις που διδάσκουν παρόμοιες αρχές με την προβλεπόμενη εργασία αλλά χρησιμοποιώντας θέματα και γλώσσα που απευθύνεται στους "περπατημένους" μαθητές. Προσπαθεί επίσης να τους παρακινήσει δίνοντας σε όλους το βαθμό Α από την αρχή της χρονιάς, λέγοντάς τους ότι το μόνο που έχουν να κάνουν είναι να το διατηρήσουν. Με σκοπό να τους εισάγει στην ποίηση, η ΛουΑν χρησιμοποιεί τους στίχους του τραγουδιού "Mr. Tambourine Man" του Μπομπ Ντίλαν για να τους διδάξει το συμβολισμό και τη μεταφορά. Μόλις το καταφέρνει προχωρά στο ποίημα Do not go gentle into that good night του Ντίλαν Τόμας. Ως επιβράβευση η ΛουΑν τους ανταμείβει με σοκολάτες και ένα ταξίδι σε λούνα παρκ. Οι μέθοδοί της τραβούν την προσοχή του διευθυντή του σχολείου, Τζορτζ Γκράντεϊ και της Κάρλα Νίκολς, οι οποίοι προσπαθούν να την αναγκάσουν να μείνει μέσα στο πρόγραμμα σπουδών.
Αρκετοί μαθητές τραβάνε το ενδιαφέρον της ΛουΑν λόγω των προσωπικών τους προβλημάτων. Η Κάλι Ρόμπερτς είναι μια πανέξυπνη μαθήτρια που διαπρέπει στην αγγλική φιλολογία αλλά φεύγει από το σχολείο στη μέση της χρονιάς όταν μένει έγκυος. Η ΛουΑν την επισκέπτεται στο σπίτι της και προσπαθεί να την πείσει να συνεχίσει το σχολείο. Ο Ραούλ Σανσίρο είναι ένα παιδί με καλές προθέσεις που μπλέκεται όμως συχνά με συμμορίες. Η ΛουΑν προσπαθεί να τον ενθαρρύνει να δώσει έμφαση στα μαθήματά του, επισκέπτοντάς τον στο σπίτι του και γνωρίζοντας την οικογένειά του όπου λέει στους γονείς του πόσο καλός μαθητής είναι. Ο Εμίλιο Ραμίρεζ την προβληματίζει περισσότερο από όλους. Ο ίδιος πιστεύει σε μια δικιά του αίσθηση προσωπικής περηφάνιας, η οποία τον εμποδίζει να ζητήσει βοήθεια. Όταν η ΛουΑν μαθαίνει ότι η ζωή του κινδυνεύει από έναν πρόσφατα αποφυλακισμένο συμμορίτη, προσπαθεί να τον προστατέψει. Τον πείθει να ζητήσει βοήθεια από το διευθυντή αλλά εξαιτίας της σκληρής στάσης του Γκράντεϊ, μένει αβοήθητος την πιο κρίσιμη στιγμή και σκοτώνεται.
Στο τέλος της χρονιάς, η ΛουΑν ανακοινώνει στην τάξη ότι δεν θα συνεχίσει να διδάσκει στο λύκειο. Οι μαθητές της όμως μετά από μια επίδειξη των συναισθημάτων τους αρνούνται να την αφήσουν να φύγει. Συγκινημένη, αποφασίζει να μείνει.
Παραγωγή
Οι παραγωγοί Τζέρι Μπρουκχάιμερ και Ντον Σίμπσον προσέγγισαν τη ΛουΑν Τζόνσον για να αποκτήσουν τα δικαιώματα του βιβλίου της My Posse Don’t Do Homework. Η Τζόνσον ήταν στην αρχή διστακτική στο να πουλήσει τα δικαιώματα, καθώς πίστευε ότι το Χόλιγουντ θα κατέστρεφε το βιβλίο της, μετατρέποντάς το σε μια φανταχτερή ταινία. Ωστόσο, άλλαξε γνώμη όταν γνώρισε τον Μπρουκχάιμερ και τον Σίμπσον. Οι παραγωγοί της ανέφεραν ότι η ηθοποιός που θα την υποδυθεί είναι η Μισέλ Φάιφερ και μάλιστα η ηθοποιός μαζί με τους παραγωγούς επισκέφτηκαν την Τζόνσον στο σχολείο της και παρακολούθησαν ένα μάθημά της, ενώ γνώρισαν και τους μαθητές. Η Τζόνσον δέχτηκε την πρότασή τους και εμπιστεύτηκε τους παραγωγούς. Σύμφωνα με την ίδια, μόλις πήρε την απόφαση να δώσει τα δικαιώματα του βιβλίου της είπε στον εαυτό της ότι δεν θα γίνει σαν αυτούς τους ανθρώπους που παραπονιούνται με κάθε αλλαγή. Η Τζόνσον δεν είχε καμία συμμετοχή στο σενάριο αλλά παρέμεινε ως τεχνικός σύμβουλος στην ταινία, που πλέον είχε διαφορετικό τίτλο από το βιβλίο της και λεγόταν Ασυμβίβαστη Γενιά. Η Τζόνσον δεν φοβόταν να εκφράσει τις απόψεις της κατά τη διάρκεια των γυρισμάτων και τελικά ενοχλήθηκε με αρκετές αλλαγές που έγιναν και γρήγορα συνειδητοποίησε ότι η ιστορία της άλλαξε δραστικά.
Σύμφωνα με την Τζόνσον η τάξη της δεν απαρτιζόταν μόνο από κατώτερες κοινωνικές τάξεις και μειονεκτικό περιβάλλον αλλά ήταν ισάξια καταμερισμένη με λευκούς, μαύρους και λατινοαμερικανούς μαθητές. Η Τζόνσον ήταν αναστατωμένη με τον τρόπο που απεικονίστηκαν οι μαθητές της και μια αλλαγή που την ενόχλησε ήταν όταν σε μια σκηνή της ταινίας μια γιαγιά την αποκάλεσε "σκύλα". Σύμφωνα με την Τζόνσον, η ίδια είχε μια πολύ καλή σχέση με τη γυναίκα αυτή και συνεργάστηκαν για να βοηθήσουν τα δίδυμα εγγόνια της να παραμείνουν στο σωστό δρόμο και να τελειώσουν το σχολείο. Όταν ρώτησε την παραγωγή πως τους ήρθε αυτή η ιδέα, η παραγωγή της απάντησε ότι σίγουρα κάποιοι γονείς θα τη μισούσαν. Άλλη μια ερώτηση που έκανε η Τζόνσον στην παραγωγή ήταν γιατί ο χαρακτήρας της είχε σύντροφο. Τελικά, ο Άντι Γκαρσία που υποδύθηκε το ερωτικό ενδιαφέρον της Φάιφερ, αφαιρέθηκε από το τελικό φιλμ όταν ο χαρακτήρας του βαθμολογήθηκε χαμηλά στις δοκιμαστικές προβολές. Όσο τα γυρίσματα προχωρούσαν, η Τζόνσον συνειδητοποίησε ότι διάλογοι, χαρακτήρες και γεγονότα είτε άλλαζαν είτε δεν είχαν καμία σχέση με το βιβλίο. Μια κρίσιμη αλλαγή αφορούσε το μάθημα της ποίησης. Η Τζόνσον σε συνέντευξή της είπε ότι δεν προσπάθησε ποτέ να διδάξει στα παιδιά ποίηση οργανώνοντας έναν διαγωνισμό "Ντίλαν Τόμας εναντίον Μπομπ Ντίλαν", που αποτελεί μία από τις πιο γνωστές σκηνές της ταινίας. Αντίθετα, χρησιμοποίησε στίχους ραπ και συγκεκριμένα έφερε τους στίχους του τραγουδιού "911 Is a Joke" των Public Enemy και ζήτησε από τους μαθητές της να επιλέξουν οι ίδιοι τους στίχους τραγουδιών που θα έφερναν στην τάξη, οι οποίοι έφεραν στίχους από χέβι μέταλ, τζαζ και κάντρι μουσική. Η Τζόνσον ανέφερε επίσης, ότι ενώ επισκεπτόταν τους μαθητές της και τους γονείς τους στο σπίτι χωρίς να το γνωρίζει η διοίκηση του σχολείου, δεν έφτασε στο σημείο να τους δωροδοκήσει με καραμέλες και γλυκά ή μια ακατάλληλη εκδρομή σε ένα λούνα παρκ.
Ο σκηνοθέτης Τζον Ν. Σμιθ, βετεράνος του Εθνικού Συμβουλίου Κινηματογράφου του Καναδά, επιλέχθηκε από τον ίδιο τον Μπρουκχάιμερ, και η ταινία Ασυμβίβαστη Γενιά σηματοδότησε το χολιγουντιανό του ντεμπούτο. Σύμφωνα με τον ίδιο το σκηνοθέτη, αυτός ήταν υπεύθυνος για αυτές τις αλλαγές. Ο Σμιθ είχε σκηνοθετήσει το ντοκιμαντέρ Sitting in Limbo το 1986, το οποίο εξερευνούσε τη ζωή των μαύρων παιδιών του Καναδά και πίστευε ότι η ταινία Ασυμβίβαστη Γενιά χρειαζόταν την ίδια αιχμηρότητα. Ήθελε να κάνει δηλαδή μια ταινία που είχε περισσότερο πολιτική άποψη, κάτι πιο σκληρό για να αντιμετωπίσει μία λευκή δασκάλα της μεσαίας τάξης, με μαθητές που έχουν στην κανονική τους καθημερινή ζωή κάθε είδους προβλήματα να αντιμετωπίσουν. Ωστόσο, αν και αυτός ήταν ένας αξιέπαινος στόχος, τελικά δεν αντικατοπτρίζεται πραγματικά στην ταινία, που τελικά παραμερίζει τις εμπειρίες των παιδιών για να κάνει την Τζόνσον το επίκεντρο. Η Τζόνσον δεν ήταν η μοναδική που είχε αντιρρήσεις. Ο Ρόναλντ Μπας που έγραψε το σενάριο είχε προσεγγίσει διαφορετικά την ταινία. Σύμφωνα με τον ίδιο, το σενάριο που έγραψε δεν ήταν αυτό που κατέληξε στην ταινία καθώς η σεναριογράφος Ιλέιν Μέι άλλαξε δραστικά το σενάριο. Η Μέι όμως δεν ήθελε να χρεωθεί ως σεναριογράφους στους τίτλους και έτσι ο Μπας αναγράφεται ως ο μόνος σεναριογράφος. Στο αρχικό σενάριο, ο Μπας έδειχνε τον ισχυρό δεσμό μεταξύ της Τζόνσον και των μαθητών της, τον οποίο είχε ο ίδιος δει όταν παρακολούθησε ένα μάθημά της. Ο Μπας σε συνέντευξή του, εξομολογήθηκε ότι γνωρίζει πως το τελικό σενάριο μπορεί να θεωρηθεί από ορισμένους ως απροκάλυπτα πατερναλιστικό, με τον λευκό ήρωα να έρχεται να σώσει την κατάσταση, επέμεινε όμως ότι δεν ήταν ποτέ αυτή η πρόθεση όσων συνεργάστηκαν στενά στην ταινία. Αν μπορούσε να αλλάξει κάτι, ο Μπας δήλωσε ότι θα προσάρμοζε την ισορροπία ώστε το κοινό να καταλάβει ότι η σχέση της Τζόνσον με τους μαθητές της ήταν αμφίδρομη.
Box office
Με προϋπολογισμό 23.000.000 δολάρια, η ταινία Ασυμβίβαστη Γενιά έκανε άνοιγμα τριημέρου στην 1η θέση με 14,9 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 84,9 εκατομμύρια δολάρια και στον υπόλοιπο κόσμο συγκέντρωσε 94,6 εκατομμύρια δολάρια. Συνολικά απέφερε 179,5 εκατομμύρια δολάρια παγκοσμίως.
Κριτική
Η ταινία Ασυμβίβαστη Γενιά έλαβε μικτές κριτικές. Στην ιστοσελίδα Rotten Tomatoes το 33% των κριτικών έδωσαν στην ταινία θετικά σχόλια.
O κριτικός Ρότζερ Ίμπερτ έδωσε ενάμιση αστέρι και στην κριτική του σχολίασε ότι η ταινία δεν ήταν καθόλου συναρπαστική και είπε ότι η αληθινή ιστορία είχε αποδυναμωθεί για να απευθυνθεί στο λευκό κοινό, όπως φαίνεται και από την αντικατάσταση των ραπ τραγουδιών με αυτά του Μπομπ Ντίλαν. Ο Όουεν Γκλέιμπερμαν του περιοδικού Entertainment Weekly σχολίασε αρνητικά την ταινία γράφοντας ότι παρά την πολλά υποσχόμενη πρόθεσή της, η ταινία δεν είναι τίποτα παραπάνω από μια κομψή, σιροπιασμένη απάτη, ενώ για τη Φάιφερ είπε "Κάνει ότι μπορεί για να γίνει η ΛουΑν επιτακτική και γήινη, αλλά πρέπει να περιηγηθεί σε ένα σενάριο που είναι ένα κλισέ ναρκοπέδιο." Το περιοδικό Variety έδωσε μια αρνητική κριτική χαρακτηρίζοντας τη σκηνοθεσία ασαφή και αδιάκριτη ενώ για το σενάριο σχολίασε ότι παρά την ευγενική ιδέα ότι δίνοντας στα παιδιά λίγη ιδιαίτερη προσοχή θα προσελκύσεις το ενδιαφέρον τους και θα μάθουν, δεν αντιμετωπίζει την πραγματική κρίση που η ταινία προσποιείται ότι σχολιάζει. Η Τζάνετ Μάσλιν της εφημερίδας The New York Times χαρακτήρισε την ταινία ψεύτικη και συγκαταβατική αλλά επαίνεσε την υποκριτική ικανότητα της Φάιφερ, σχολιάζοντας ότι το σενάριο την περιορίζει σε έναν μονοδιάστατο ρόλο.
Η εφημερίδα Los Angeles Times έδωσε μια θετική κριτική γράφοντας "Η ταινία αποτυπώνει έναν ενθουσιασμό. Δεν σημαίνει ότι η ΛουΑν Τζόνσον μπόρεσε να τους σώσει όλους, αλλά δείχνει με απόλυτη ακρίβεια ότι ένα μικρό βήμα προς τη σωστή κατεύθυνση μπορεί να οδηγήσει τους μαθητές μακριά από το λάθος μονοπάτι... Είναι μια υπέροχη ταινία με καρδιά και χιούμορ και το σημαντικότερο, με αλήθεια." Η εφημερίδα The San Francisco Chronicle σχολίασε θετικά την ταινία γράφοντας "Είναι βιαστικά σκηνοθετημένη, είναι γλυκανάλατη, αλλά η ταινία 'Ασυμβίβαστη Γενιά' λειτουργεί εκπληκτικά εξαιτίας της Μισέλ Φάιφερ... Παίζει με ένα σενάριο φορτωμένο με κλισέ, αλλά είναι τόσο κομψή και συμπαθής, που το παραβλέπεις." Το περιοδικό Time Out έδωσε θετική κριτική σχολιάζοντας "Στην πραγματικότητα είναι μια αρκετά αξιοσέβαστη ταινία, με μια εντυπωσιακή ερμηνεία από τη Φάιφερ."
Soundtrack
Το Dangerous Minds: Music from the Motion Picture κυκλοφόρησε στις 10 Αυγούστου 1995 από τη MCA Records. Έφτασε στην κορυφή του Billboard 200 και έγινε τριπλά πλατινένιο με 3.000.000 αντίτυπα πωλήσεις στις Ηνωμένες Πολιτείες. Το πρώτο single από το soundtrack ήταν το "Gangsta's Paradise" του Coolio. To τραγούδι έφτασε την 1η θέση στο Billboard 100, ξεπέρασε τα 5,7 εκατομμύρια αντίτυπα παγκοσμίως και βραβεύτηκε με Γκράμι Καλύτερης Ραπ Ερμηνείας.
Τηλεοπτική σειρά
Η εμπορική επιτυχία της ταινίας οδήγησε στη δημιουργία μιας ομότιτλης τηλεοπτικής σειράς. Το ρόλο της ΛουΑν Τζόνσον υποδύθηκε η Άννι Ποτς. Η σειρά ξεκίνησε να προβάλλεται στο κανάλι ABC στις 30 Σεπτεμβρίου 1996 και ολοκληρώθηκε στις 15 Μαρτίου 1997, μετά από 17 επεισόδια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αμερικανικές βιογραφικές ταινίες Κατηγορία:Αμερικανικές δραματικές ταινίες Κατηγορία:Ταινίες του 1995 Κατηγορία:Ταινίες βασισμένες σε πραγματικά γεγονότα Κατηγορία:Ταινίες σχετικά με εκπαιδευτικούς Κατηγορία:Αγγλόφωνες ταινίες Κατηγορία:Ισπανόφωνες ταινίες Κατηγορία:Ταινίες παραγωγής Hollywood Pictures Κατηγορία:Αμερικανικές εφηβικές δραματικές ταινίες
Πρωτάθλημα Ε.Π.Σ. Πειραιώς 1982-83
Το πρωτάθλημα της Ένωσης Πειραιώς της περιόδου 1982-83 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 74 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Περαμαϊκός και ο Ηρακλής Ελευσίνας. Και οι δυο πρωταθλητές ανέβηκαν στο Εθνικό Ερασιτεχνικό Πρωτάθλημα της περιόδου 1983-84. Υπερπρωταθλήτρια Πειραιώς ανακηρύχθηκε η ομάδα του Περάματος, σαρώνοντας τον αντίπαλό της με σκορ 6-2.
Α΄ Κατηγορία
Η τελική κατάταξη στους δυο ομίλους έχει ως εξής:
Β΄ Κατηγορία
Η τελική κατάταξη στους δυο ομίλους έχει ως εξής:
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.
Στο κύπελλο της περιόδου 1982-83 συμμετείχαν 79 ομάδες συνολικά, εκ των οποίων 72 από τα πρωταθλήματα Α΄, Β΄ και Γ΄ κατηγορίας της ΕΠΣΠ, καθώς και οι Αίας Σαλαμίνας, Αργοναύτης, Α.Σ. Δραπετσώνα, Α.Ο. Νεάπολης, Νίκη Ρέντη, Α.Ο. Μοσχάτου και Πανασπροπυργιακός από το νεοσύστατο Εθνικό Ερασιτεχνικό πρωτάθλημα.
Ο τελικός του κυπέλλου της περιόδου 1982-83 διεξήχθη για πρώτη φορά στο στάδιο «Γεώργιος Καραϊσκάκης». Κυπελλούχος αναδείχθηκε η Νίκη Ρέντη και προκρίθηκε στο Κύπελλο Ελλάδας ερασιτεχνών.
Πηγές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1982-1983
Κονσταντίν Ζόστοβ
Ο Κονσταντίν Αντόνοβ Ζόστοβ (βουλγάρικα Константин Андонов Жостов) (30 Σεπτεμβρίου 1867-30 Αυγούστου 1916) ήταν Βούλγαρος Στρατηγός και Αρχηγός του Γενικού Επιτελείου του Βουλγαρικού Στρατού.
Βιογραφία
Ο Κονσταντίν Ζόστοβ γεννήθηκε στο χωριό Γκαϊτάνινοβο (τότε Οθωμανική Αυτοκρατορία). Ήταν τέκνο του Αντόν Ζόστοβ, ενός δασκάλου και σημαντικής προσωπικότητας στον αγώνα για την αυτονομία της Βουλγαρικής Εκκλησίας. Ο Κονσταντίν δεν ήταν μοναχοπαίδι, καθώς είχε δύο αδέρφια.
Μετά τον Ρωσοτουρκικό Πόλεμο του 1877-1878, η οικογένεια μετακόμισε στη Σόφια και ο Αντόν έγινε ιερέας. Κατά τη διάρκεια του Σερβοβουλγαρικού Πολέμου το 1885, ο Κονσταντίν ήταν μαθητής στο Λομ και έλαβε μέρος στη μάχη του Πίροτ (14-15 Σεπτεμβρίου 1885) ως εθελοντής στη Λεγεώνα Μαθητών.
Μετά τον πόλεμο αποφοίτησε από το Γυμνάσιο του Λομ και συνέχισε την εκπαίδευση του στο Τμήμα Πυροβολικού του Εθνικού Πολεμικού Πανεπιστημίου του Βασίλ Λέβσκι στη Σόφια. Στις 9 Μαΐου 1887 προήχθη σε Υπολοχαγό και ξεκίνησε την υπηρεσία στο πυροβολικό, ενώ το 1894 προήχθη σε Λοχαγό. Το 1889, ο Ζόστοβ επισκέφθηκε τη Βιέννη και σπούδασε στη Σχολή Πυροβολικού ως Αξιωματικός Επιτελείου. Το 1897 αποφοίτησε από τη σχολή με άριστους βαθμούς και επέστρεψε στη Βουλγαρία και έλαβε θέση στη Διαχείριση του Γενικού Επιτελείου Στρατού. Αργότερα ανέλαβε τα καθήκοντα διοικητή πυροβολαρχίας στο 3ο Σύνταγμα Πυροβολικού και έγινε Αρχηγός του Τομέα Πυροβολικού Οχυρώσεων του Τμήματος Πυροβολικού του Υπουργείου Πολέμου.
Το 1902 προήχθη σε Ταγματάρχη και το 1905 ανέλαβε τα καθήκοντα στρατιωτικού ακόλουθου στη Βιέννη. Το 1908 προήχθη σε Συνταγματάρχη και ανέλαβε τη διοίκηση της 8ης Μεραρχίας Πεζικού Τούντζα. Τότε, την περίοδο 1906-1907, ανέλαβε ξανά τα καθήκοντα στρατιωτικού ακόλουθου στην Αγία Πετρούπολη και στο Παρίσι. Μετά την επιστροφή του στη Βουλγαρία, ο Ζόστοβ συμπεριλήφθη στην ακολουθία του Τσάρου Φερδινάνδου. Το 1910 έγινε Διοικητής του 3ου Συντάγματος Πυροβολικού και το 1912 ανέλαβε Διευθυντής της Σχολής Εφέδρων Αξιωματικών.
Βαλκανικοί Πόλεμοι
Όταν κηρύχθηκε γενική επιστράτευση για τον Πρώτο Βαλκανικό Πόλεμο τον Σεπτέμβριο του 1912, ο Κονσταντίν Ζόστοβ ανέλαβε τα καθήκοντα του Αρχηγού του Επιτελείου της 3ης Βουλγαρικής Στρατιάς και έπαιξε σημαντικό ρόλο στις βουλγαρικές νίκες στο Λόζενγκραντ και στο Λουλέ Μπουργκάς. Αργότερα ανέλαβε τα καθήκοντα του Αρχηγού Επιτελείου των Ενωμένων Δυνάμεων της 1ης Βουλγαρικής Στρατιάς και της 3ης Βουλγαρικής Στρατιάς. Μετά την υπογραφή της πρώτης ανακωχής, ο Ζόστοβ συμπεριλήφθη στην αντιπροσωπεία των    Βουλγάρων στις συνομιλίες του Λονδίνου. Μετά την αποτυχία των συνομιλίων επέστρεψε στο μέτωπο και ανέλαβε την προηγούμενη θέση του. Μετά από μερικούς μήνες συγκρούσεων, η Οθωμανική Αυτοκρατορία ηττήθηκε και στις 30 Μαΐου 1913 υπογράφη η Συνθήκη του Λονδίνου.
Κατά τη διάρκεια του Δευτέρου Βαλκανικού Πολέμου ήταν Διοικητής της 1ης Ταξιαρχίας της 7ης Μεραρχίας Πεζικού.
Πρώτος Παγκόσμιος Πόλεμος
Στις 15 Αυγούστου 1915, ο Ζόστοβ προήχθη σε Υποστράτηγο και τον Σεπτέμβριο ανέλαβε τα καθήκοντα του Αρχηγού του Γενικού Επιτελείου του Βουλγαρικού Στρατού. Έπαιξε σημαντικό ρόλο κατά τη διάρκεια της Σερβικής Εκστρατείας και των συγκρούσεων στο Μακεδονικό Μέτωπο. Παρ' ολ' αυτά, ο Ζόστοβ δεν υποστήριζε την πολιτική των Κεντρικών Δυνάμεων. Απεναντίας, μετά από περιοδεία στο Δυτικό Μέτωπο και στο Ιταλικό Μέτωπο, είχε προτείνει στον Πρωθυπουργό της Βουλγαρίας, Βασίλ Ραντοσλάβοβ, την υπογραφή συμμαχίας μεταξύ της Βουλγαρίας και της Αντάντ. Τέτοιες προτάσεις έκαναν τον Ζόστοβ, όπως αναφέρει ο ίδιος, «μαύρη γάτα» για τον Τσάρο Φερδινάνδο και την κυβέρνηση.
Εξωτερικοί σύνδεσμοι
Κατηγορία:Βούλγαροι στρατιωτικοί Κατηγορία:Στρατιωτικοί των Βαλκανικών Πολέμων κατηγορία:Βούλγαροι πρόσωπα του Α΄ Παγκοσμίου Πολέμου κατηγορία:Βούλγαροι Μακεδόνες
Γκάρμπα Λαουάλ
Ο Γκάρμπα Λαουάλ (αγγλικά: Garba Lawal) είναι Νιγηριανός πρώην διεθνής ποδοσφαιριστής και χρυσός ολυμπιονίκης. Αγωνιζόταν στον χώρο της μεσαίας γραμμής, ως πλάγιος και αμυντικός μέσος και κατά τη διάρκεια της καριέρας του έπαιξε σε διάφορα πρωταθλήματα της Αφρικής, της Ευρώπης και της Ασίας.
Υπήρξε επί σειρά ετών διεθνής με την Εθνική Νιγηρίας με την οποία συμμετείχε σε δύο διοργανώσεις Παγκοσμίου Κυπέλλου και σε τέσσερις τελικές φάσεις του Κυπέλλου Εθνών Αφρικής, κερδίζοντας στον συγκεκριμένο θεσμό ένα ασημένιο και τρία χάλκινα μετάλλια. Ακόμη κατέκτησε το χρυσό μετάλλιο στη Ολυμπιακούς Αγώνες της Ατλάντα, ως μέλος της νιγηριανής ομάδας ποδοσφαίρου.
Ξεκίνημα
Ο Λαουάλ γεννήθηκε στην Καντούνα της Νιγηρίας στις 22 Μαΐου του 1974 και ξεκίνησε το ποδόσφαιρο παίζοντας σε τμήματα υποδομής των τοπικών Shooting Stars of Ade, UNTL FC και KKD. Το 1992 μεταγράφηκε στην Τζούλιους Μπέργκερ ΦΚ, όπου παρέμεινε μέχρι το 1995, έτος κατά το οποίο ξεκίνησε την εκτός συνόρων καριέρα του μέσω της τυνησιακής Εσπεράνς Σπορτίβ ντε Τυνίς.
Στην Ευρώπη
Κατόπιν αγωνίστηκε επί σειρά ετών στο ολλανδικό πρωτάθλημα με τη φανέλα της Ρόντα, καταγράφοντας 155 συμμετοχές και 21 τέρματα για την Έρεντιβιζι από το 1996 μέχρι και το 2002. Με τη φανέλα της Ρόντα πανηγύρισε την κατάκτηση δύο Κυπέλλων Ολλανδίας το 1997 και το 2000, αγωνιζόμενος στους νικηφόρους τελικούς κόντρα στις Χέρενφεν και Ναϊμέγκεν αντίστοιχα. Ήταν βασικό στέλεχος στις πορείες της ομάδας μέχρι την προημιτελική φάση του Κυπέλλου Κυπελλούχων της περιόδου 1997/98 (πετυχαίνοντας τρία γκολ σε 6 συμμετοχές ) και τη φάση των «16» του Κυπέλλου ΟΥΕΦΑ της σεζόν 2001/02.
Τον Ιούλιο του 2002 μεταπήδησε μαζί με τον συμπατριώτη του, Τζάστις Κρίστοφερ στη Λέφσκι Σόφιας, με την οποία υπέγραψε διετές συμβόλαιο συνεργασίας. Στον βουλγαρικό σύλλογο παρέμεινε εν τέλει για μια σεζόν, μετρώντας 15 συμμετοχές και τρία τέρματα για το πρωτάθλημα. Παράλληλα, αγωνίστηκε στις αναμετρήσεις που έδωσε η ομάδα του για τις ευρωπαϊκές διοργανώσεις σε Τσάμπιονς Λιγκ και Κύπελλο ΟΥΕΦΑ και πανηγύρισε την κατάκτηση του εγχώριου κυπέλλου.
Ύστερη καριέρα
Μετά την αποδέσμευσή του από τον ελληνικό σύλλογο είχε ένα σύντομο πέρασμα από την κινεζική Changsha Ginde. Στη συνέχεια επαναπατρίστηκε για λογαριασμό της Τζούλιους Μπέργκερ και ολοκλήρωσε την καριέρα του το 2010 στη Λόμπι Σταρς.
Στις εθνικές ομάδες
Ο Λαουάλ ήταν μέλος της ολυμπιακής ομάδας που κατέκτησε το χρυσό μετάλλιο στους Ολυμπιακούς Αγώνες του 1996. Επιπλέον συμμετείχε και στην αντίστοιχη διοργάνωση του Σίδνεϋ τέσσερα χρόνια αργότερα.
Εξωτερικοί σύνδεσμοι
Λαουάλ Λαουάλ Λαουάλ Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές ΚΝ Σάντα Κλάρα Κατηγορία:Ποδοσφαιριστές Εθνικής Νιγηρίας Κατηγορία:Ποδοσφαιριστές ολυμπιακής ομάδας Νιγηρίας Κατηγορία:Ποδοσφαιριστές Λέφσκι Σόφιας Κατηγορία:Ποδοσφαιριστές ΙΦ Έλφσμποργκ Κατηγορία:Ποδοσφαιριστές Εσπεράνς Σπορτίβ ντε Τυνίς Κατηγορία:Ποδοσφαιριστές Μπριτζ Μπόις ΦΚ Κατηγορία:Ποδοσφαιριστές Λόμπι Σταρς ΦΚ Κατηγορία:Προπονητές ποδοσφαίρου Λόμπι Σταρς ΦΚ
Ισμήνη Χρυσοχόου - Κάρτερ
Η Ισμήνη Χρυσοχόου - Κάρτερ είναι Ελληνίδα βιολονίστα και πρώην καθηγήτρια του Ωδείου Αθηνών.
Βιογραφία
Η Ισμήνη Χρυσοχόου γεννήθηκε στη Θεσσαλονίκη. Πρώτη δασκάλα της στο βιολί υπήρξε η μητέρα της, η λογοτέχνις Ιφιγένεια Χρυσοχόου. Συνέχισε στο Κρατικό Ωδείο της Θεσσαλονίκης με τον Ευριπίδη Κοτσανίδη, ο οποίος την παρότρυνε να ακολουθήσει σολιστική καριέρα. Κατόπιν, ακολούθησε μουσικές σπουδές στη Μουσική Ακαδημία της Βιέννης, με καθηγητή τον διάσημο παιδαγωγό Ερνστ Μόραβετς. Πήρε το δίπλωμα της Ακαδημίας με άριστα και χρηματικό βραβείο. Δίπλωμα επίσης έλαβε από το Μοτσαρτέουμ μετά από τις σπουδές της στα «Καλοκαιρινά μαθήματα».